На основу Решења о банкротству Привредног суда у Чачку Ст. бр. 1/2012 од 19.04.2012. године, а у складу са чланoвима 131,132,133,135. Закона о стечају (Службени гласник Републике Србије бр. 104/2009) и Националним стандардом бр. 5 о начину и поступку уновчења имовине (Службени гласник Републике Србије бр. 13/2010) и на основу одлуке одбора поверилаца од 26.02.2015. године стечајни управник стечајног дужника

**ЗЕМЉОРАДНИЧКА ЗАДРУГА „ЗАДРУГАР“ У СТЕЧАЈУ**

**ЧАЧАК, ЖЕЛЕЗНИЧКЕ КОЛОНИЈЕ БР. 4**

**ОГЛАШАВА**

**продају стечајног дужника као правног лица јавним надметањем**

**Целина 1:Предмет продаје у овој продајној целини је стечајни дужник као правно лице.** Најважнију имовину стечајног дужника чине:

* **Фарма у Трнави капацитета око 20000 кока носиља** који се налази на кат. пар. 736 КО Трнава са пратећеим објектима за осплуживање фарме и опремом која се у тим објектима налази
* **Управна зграда и продавница** изграђени на кат.парцели 867 КО Трнава са опремом у објектима
* **Фарма у Атеници** укупног капацитета (стара и нова фарма) око 30000 кока носиља, који се налазе на кат. пар. 368/1 КО Атеница са пратећим објектима и опремом у тим објектима;На земљишту на ком је фарма изграђена постоји спор по основу реституције па купац куповином правног лица са ризиком исхода по овом спору
* **Сушара** у Парменцу, која се налази на кат. пар. 98/1 КО Парменац са опремом у тој згради
* **½ od Пословне зграде у ул.Драгише Мишовић** која је изграђена у Чачку изграђена на кат.парцели1954 КО Чачак, који објекат је са спорним својинским правом и купац преузима ризик овог спора
* **Део магацина у Виљуши** изграђена на кат.парцели 870/2 КО Виљуша
* **Продавница у Лозници** изграђена на кат.парцели548/3 КО Чачак са опремом у објекту
* **Продавница у Атеници** изграђена на кат.парцели 6902/1 КО Чачак са опремом у објекту
* **Продавница у Горњој Атеници** која је изграђена на кат.парцели 1719 КО Атеница са опремом
* **Продајни простор на пијацу** са статусом према елаборату о процени имовине

**Земљиште у својини стечајног дужника** и са правом коришћења у складу са елаборатом о процени имовине који потенцијални купац пре куповине мора самостално проверити због спорних података

* **припадајућа опрема,залихе, у складу са спецификацијама из процене имовине стечајног дужника у свему према спецификацији у прилогу продајне документације**;
* **потраживања према елаборату о процени имовине**

**Напомена:Спорна имовинска и друга статусна права на имовини су дата у елеборату о процени и продајној докумнетацији**

**Почетна цена за продају целине 1,правног лица** износи.............................. **54.858.833,00** **динара**

**Депозит** за учешће у поступку продаје за целину 1 износи **...............................21.943.533,20 динара**

Право на учешће у поступку продаје имају сва физичка лица која:

1. након добијања профактуре, изврше уплату ради откупа продајне документације у износу од **20.000,00** **динара** (профактура се може преузети сваког радног дана у периоду од 10 до 15 часова, уз претходну најаву на контакт телефон овлашћене особе за контакт);
2. уплате депозит у износу од **21.943.533,20 динара** на текући рачун Продавца број **355 – 3200147022 - 08** отворенкод **“Војвођанске банке“ а.д. Нови Сад** или положе неопозиву првокласну банкарску гаранцију наплативу на први позив, најкасније **5 дана** пре одржавања продаје (рок за уплату депозита је до **13.05.2015. године**). У случају да се уместо новчаног износа положи првокласна банкарска гаранција, оригинал исте се доставља стечајном управнику **искључиво лично/директно**  најкасније до **13.05.2015.** године .
3. приликом преузимања продајне документације потпишу изјаву о губитку права на депозит и уговор о чувању поверљивих података који чине саставни део продајне документације.

Стечајни дужник као правно лице се купује у виђеном стању и може се разгледати након откупа продајне документације, сваким радним даном од 09 до15 часова а најкасније пет дана пре заказане продаје (уз претходну најаву стечајном управнику).

Након уплате депозита а најкасније до **14.05.2015.год**., потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита , потписану изјаву о губитку права на повраћај депозита, овлашћење за заступање, уколико јавном надметању не присуствује потенцијални купац лично (за физичка лица)

**Јавно надметање** одржаће се дана **18.05.2015 године** у **12.00 часова** на следећој адреси: ЗЗ„Задругар“ у стечају,Железничке колоније 4, Чачак .

**Регистрација учесника** почиње у 10.00 ,а завршава се 11.50, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања, ;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника најкасније до 20.05.2015 године, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 5 радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 25 дана од дана потписивања купопродајног уговора.

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, или под другим условима одређеним у изјави о губитку права на повраћај депозита,губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција; У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

У случају да у поступку продаје за купца буде проглашено лице које подлеже обавези подношења пријаве концентрације, сходно одредбама Закона о заштити конкуренције (Сл.гласник РС бр.51/2009) услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеном огласом, односно депозит ће бити задржан до доношења одлуке Комисије за заштиту конкуренције.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

Oвлашћено лице: Стечајни управник Нешковић Милић контакт телефон:063/285-617